Կաբարդացիներ

Կաբարդացիներ (նաև՝ կաբարդիններ, կաբարդ.-չերք․՝ Къэбэртайхэр-адыгэ կամ Qăbărtajxăr-adǝgă, արաբ․՝ القبرطاي أو القبردي‎, ), հյուսիսկովկասյան չերքեզական էթնիկ խումբ, Կաբարդա-Բալկարիայի բնիկ ժողովուրդը։ Նաև բնակվում են Կրասնոդարի երկրամասում, Ստավրոպոլի երկրամասում, Կարաչայ-Չերքեզիայում, Ադըղեայի Հանրապետությունում, Հյուսիսային Օսիայում // Большой энциклопедический словарь, 2000., մասամբ՝ Մերձավոր Արևելքի որոշ երկրներում։ Ընդհանուր թիվը Ռուսաստանում՝ 523 404։ Հավատացյալ կաբարդացիները մուսուլմաններ են (մինչև XVIII դար կաբարդացիների մեջ տարածված էր քրիստոնեությունը, պահպանվում էին հեթանոսական պաշտամունքի մնացորդներ)։ Զբաղմունքը՝ հողագործություն, անասնապահություն և արհեստներ։ Կաբարդացիների հայրենիքը Կաբարդա պատմաաշխարհագրական մարզն է։

2021 թվականի մարդահամարի տվյալներով՝ Կաբարդա-Բալկարիայում նրանք կազմում են բնակչության 60%-ը։ Խոսում են կաբարդա-չերքեզերեն, որը մտնում է հյուսիսկովկասյան լեզվաընտանիքի աբխազա-ադըղեական լեզվախմբի մեջ։

 Ծանոթագրություններ 

Կատեգորիա:Կովկասի ազգեր
Կատեգորիա:Ռուսաստանի ազգեր